title: Francesinha
text: A francesinha ye un plato tipico y orichinario d'a ciudat de Porto, en Portugal, encara que tamién puet trobar-se en atros puestos d'o norte d'o país.
  
  En abril de 2011 fue considerata por l'Aol Travel, una web norteamericana sobre destins toristicos y ocio, como un d'os 10 millons sandwiches d'o mundo.
  
  Historia 
  Una d'as teorias sobre a orichen d'o plato se remonta a o contexto d'a Guerra d'o Francés, afirmando que as tropas napoleonicas gosaban minchar uns entropans, en os que bi heba tot tipo de carnes y muito queso. Por ixas envueltas, manimenos, mancaba un complemento que os portuenses adhibirán dimpués a ditos entropans – a salsa.
  
  Actualment, pareixe haber bella unanimidat en atribuir os creditos d'a creyación d'o plato a Daniel David Silva, emplegato d'o Restaurante A Regaleira en a decada de 1950. Habendo treballato en Francia, en tornar ta Portugal Daniel Silva creyó a francesinha basando-se en a tosta francesa, u "croque-monsieur", feito que le da o suyo nombre.
  
  Descripción 
  
  A francesinha ye formata por lenguaniza, salchicha fresca, pernil, embutius y una chulla de carne de vaca u, alternativament, lomo de tocín rustito, cubierta com queso (posteriorment redetiu). Y por un regular servita con salsa a base de tomate, biera y pimiento. Se gosa acompanyar con uevos fritos (dencima d'o sandwich) y trunfas fritas.
  
  Variedatz 
  Existen variedatz de francesinhas con potrecons, pollo, abadeixo, atún u vechetals, entre atras.
  
  En Póvoa de Varzim amaneixió una variedat en a decada de 1960 en un snack-bar d'o Paseyo Alegre, a dita francesinha poveira.
  
  Aficionatos 
  A francesinha ye un plato de culto en toda a zona norte d'o país, en particular en Porto. No ye pues raro que haigan amaneixito a o largo d'o tiempo quantos grupos u chirmandatz con l'obchectivo d'ordenar y clasificar as francesinhas u simplament d'homenachear-las.
  
  Vinclos externos 
    Breve história da Francesinha
    Irmandade da Francesinha - Avaliações e ranking de Francesinhas
    Francesinha: considerada, em 2011, uma das melhores sanduíches do Mundo
    Portuenses ilustres falam das melhores Francesinhas
  
  Referencias
  
  Gastronomía de Porto
  Platos con carne
  Platos con pan
  Platos con queso